ТІРКЕУ БАСТАЛДЫ!
"ТІРКЕУ БАСТАЛДЫ!" | "https://abai.kz/post/50030"
TITLE: ТІРКЕУ БАСТАЛДЫ!
URL: https://abai.kz/post/50030
META: "ТІРКЕУ БАСТАЛДЫ!" | "https://abai.kz/post/50030"
DATE: 26.02.2015
AUTHOR(s): Администратор
TOTAL WORDS: 106
TEXT: «ҚР Президенттігіне кандидаттарды тіркеу бүгін басталды. Бұл туралы бүгін ҚР Президенті жанындағы Орталық коммуникациялар қызметіндегі брифингте ҚР Орталық сайлау комиссиясының төрағасы Қуандық Тұрғанқұлов мәлім етті» - деп хабарлайды inform.kz. «Бүгін орталық сайлау комиссиясының отырысында сайлау құжаттарының үлгілері мен сайлауды дайындау және өткізу жөніндегі негізгі іс-шараның күнтізбелік жоспары бекітілді. Аталған жоспарға сәйкес президенттікке кандидаттарды ұсыну 26 ақпанда басталып, 15 наурызда аяқталады», - деді ҚР Орталық сайлау комиссиясының төрағасы Қуандық Тұрғанқұлов . Комиссия төрағасының айтуынша, президенттікке кандидаттарды ҚР Орталық сайлау комиссиясы тіркейді. «Кандидаттарды тіркеу 25 наурызда аяқталады. Кандидаттарды тіркеу мерзімі аяқталғаннан кейін олардың үгіт науқаны басталады. Ол 26 наурызда басталып, 24 сәуірге дейін жүргізіледі», - деді Қ.Тұрғанқұлов. Абай-ақпарат.
